Document ID: 32007R0613

KOMMISSIONENS FORORDNING (EF) Nr. 613/2007
af 1. juni 2007
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberley-processens certificeringsordning for international handel med uslebne diamanter (1), særlig artikel 19 og 20, og
ud fra følgende betragtninger:
(1)
Formandskabet for Kimberley-processens certificeringsordning har i meddelelse af 3. maj 2007 besluttet at tilføje Liberia på listen over deltagende parter pr. 4. maj 2007.
(2)
Bilag II bør derfor ændres i overensstemmelse hermed. Ændringen af bilag II berører dog ikke de særlige bestemmelser i Rådets forordning (EF) nr. 234/2004 af 10. februar 2004 om visse restriktive foranstaltninger over for Liberia og ophævelse af forordning (EF) nr. 1030/2003 (2).
(3)
Tyskland har underrettet Kommissionen om ændringer i oplysningerne om deres respektive fællesskabsmyndigheder.
(4)
Bilag II bør ændres i overensstemmelse hermed -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes med teksten i bilag 1 til nærværende forordning.
Artikel 2
Bilag III til forordning (EF) nr. 2368/2002 erstattes med teksten i bilag 2 til nærværende forordning.
Artikel 3
Denne forordning træder i kraft dagen efter offentliggørelsen i Den Europæiske Unions Tidende.
Den finder anvendelse fra den 4. maj 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juni 2007.

Labels: 10
14
7
3
18